# ober e soñj
## Brezhoneg
### Etimologiezh

    Savet diwar ar verb ober, ar ger-perc'hennañ e hag an anv-kadarn soñj.

### Troienn verb

ober e soñj /Distagadur ?/
* Bezañ mennet, divizout, kemer un diviz; ober e venoz (raloc'h):
** Kae da gousket fenoz ha gra da soñj en da wele... — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 242.)
** Graet mat eo ma soñj ; Yann ha me a ya da gaozeal war se, hag an traoù tout en em dreso, sur on. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 94.)
** Ober a rin va soñj dizale, p’am bo bet amzer da bouezañ ha da zibouezañ hoc’h alioù. — (Ivon Krog, Eur Zac'had Marvailhou, Buhez Breiz, Kemper, 1924, p. 22.)
** N'em eus ket graet ma soñj c'hoazh. — (Jules Gros, Le trésor du breton parlé Deuxième Partie, 1970, p. 481.)
** Fiñval a reas e zivskouarn hir, diaes dezhañ ober e soñj, etre paouez hag ober. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 181.)
** – Graet eo ma soñj, anvet e vo Norberzh, eme Hagrid, o sellout ouzh an aerouant, ... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 243.)
** Dilavar e chomas Harry ha Hermione. Gortoz a raent Ron da ober e soñj. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 290.)
** D'ober da soñj 'vit se, setu peder elfenn : ... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 293.)
* Ober e soñj da ober un dra bennak : bezañ mennet da ober un dra bennak, divizout ober un dra bennak.
** An de war-lerc'h, beure mad, Per a oa war vale, grêt mad e zonj gantan da heuilh e vreur-kaer dre gement lec'h ma 'c'h aje. — (Erwan ar Moal, Pipi Gonto, Kemper, 1925, p. 48.)
** Erwanig, eñ, d’ar c’houlz-se, o welet an noz o vont bremaik da gouezhañ war e c’horre, a reas e soñj da vont da glask goudor en un tu bennak. — (Ivon Krog, Eur Zac'had Marvailhou, Buhez Breiz, Kemper, 1924, p. 50-51.)
** Graet hon eus ar soñj da ampellañ deiz an eured. — (Yeun ar Gow, Geriou brezonek beo nebeut anavezet gant ar skrivagnerien, e-barzh SAV, niv. 18, Goañv 1941, p. 68.)
** Hogen ne oa ket gouest an naer da fichal gant he c’hofad, ha Yeunig ar Gow, disaouzanet, a reas ar soñj d’he lazhañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 26.)
* ober ar soñj ober un dra (hep da, ral)
** Graet en doa e soñj mont, en endervezh-se, da di Youenn ar Merdi a oa distroet d'ar gêr diouzh a Bariz. — (Goulc'han Kervella, Brezel ar Rigadell, Al Liamm, 1994, p. 34.)

#### Troidigezhioù

(1)
* galleg : prendre sa décision , se décider
(2)
* galleg : prendre la décision de faire quelque chose , se décider à faire quelque chose